דייוויד בליין

דייוויד בליין (באנגלית: David Blaine White; נולד ב-4 באפריל 1973) הוא אמן אשליות ואמן סיבולת יהודי-אמריקאי. הוא ידוע בעיקר בזכות פעלולי סיבולת (לעיתים נקראים גם "קסמי אקסטרים"), והוא עשה את שמו בתור אמן רחוב וקסמי קלוז-אפ. הוא קבע ושבר מספר שיאי עולם. "הניו יורק טיימס" כינה אותו "הודיני החדש". בליין נולד ברובע ברוקלין שבניו יורק לאב פורטוריקני-איטלקי ולאם יהודיה ממוצא רוסי. אמו פטריסה מורין ווייט (1946 - 1995), הייתה מורה בבית ספר בניו יורק, ואביו ויליאם פרז היה מוותיקי מלחמת וייטנאם. כשהיה בן ארבע, ראה בליין קוסם מבצע קסמים ברכבת התחתית וזה מה שעורר בו עניין. הוא גדל אצל אמו החד הורית ולמד בבתי ספר רבים בברוקלין. כשהיה בן עשר, אמו נישאה לג'ון בוקאלו והם עברו לגור בליטל פולס, ניו ג'רזי, שם למד בתיכון אזורי. יש לו אח חורג בשם מייקל ג'יימס בוקאלו. כשהיה בן 17, עבר בליין למנהטן. לבליין ולארוסתו אליזה גינושה יש בת אחת, שנולדה ב-27 בינואר 2011. באוגוסט 2006, בזמן מלחמת לבנון השנייה, הגיע בליין לישראל לאות הזדהות עם תושבי הצפון. במספר הימים שבהם שהה בליין בישראל, הוא הכיר את השחקנית הישראלית אגם רודברג, שלאחר מכן הייתה בת זוגו במשך שנתיים. ב-19 במאי 1997, עלתה בטלוויזיה תוכנית הספיישל הראשונה של בליין, "דייוויד בליין: קסמי רחוב" ברשת ABC. לפי "ניו יורק דיילי ניוז", ”בליין יכול לתבוע זכויות על הכישוף שלו. הקסם שהוא מציג בתוכנית הערב פועל ברמה אישית יוצאת דופן.” כשנשאל על סגנון הופעתו, הסביר בליין, ”הייתי רוצה להביא בחזרה את הקסם למקום שבו היה לפני 100 שנה.” "טיים מגזין" ציין, ”האיפוק המטעה שלו, באופן אולטרה-קול משאיר את הצופים נדהמים יותר.” הרעיון של התמקדות בתגובות הצופים שינה את הדרך שבה קסמים הוצגו בטלוויזיה. "הניו יורק טיימס" כתב, ”הוא לקח אומנות שקיימת כבר מאות שנים ועשה ממנה משהו מיוחד ורענן.” פן ג'ילט, מ"פן וטלר", הצהיר, ”הפריצה הגדולה ביותר שנעשתה בחיינו הייתה דייוויד בליין 'קסמי רחוב', ששם הרעיון שלו היה לעשות באמת טריקים פשוטים אבל להתרכז... לכוון את המצלמה מסביב לצופים במקום באנשים שעושים. לגרום לקהל לצפות בקהל, ב'קסמי רחוב', הופך אותו לספיישל הקסמים הטלוויזיוני הטוב ביותר שנעשה אי פעם.” ב"איש הקסמים", בליין מטייל ברחבי הארץ ומשעשע הולכי רגל תמימים בניו יורק, אטלנטיק סיטי, דאלאס, סן פרנסיסקו, קומפטון ומדבר מוהאבי שמצולמים על ידי צוות קטן עם מצלמות כף יד. ג'ון ראצ'ובאמר כתב, ”אל תתנו לו להטעות אתכם, הפוקוס על התוכנית הזאת, נערים ונערות, הוא לא על בליין. הוא למעשה על המופע-בתוך-מופע ועל תגובות הבטן הספונטניות של אנשים מופתעים.” עיתון USA Today קרא לבליין "השם החם ביותר בתעשיית הקסמים נכון לעכשיו". אחד הפעלולים הראשונים שביצע בליין היה קבורה בארון זכוכית מספר מטרים מתחת לאדמה. ב-5 באפריל 1999, נכנס בליין לתיבת פלסטיק במשך שבוע, כמעט בלי כל יכולת לזוז ומעליו מיכל מלא ב-3 טון מים. לפי CNN, ”התקשורת היחידה של בליין לעולם החיצון הייתה באמצעות זמזם יד, אשר היה מזניק את צוות החירום שעבד מסביב לשעון.” במהלך פעלול הסיבולת, בליין לא אכל דבר ושתה רק 2 - 3 כפות מים ביום. מעריכים כי 75,000 בני אדם ביקרו במקום, אחת מהם הייתה מארי בלוד, אחייניתו של הארי הודיני, שאמרה, ”דוד שלי עשה כמה דברים מדהימים, אבל הוא לא היה יכול לעשות את זה.” ביום האחרון של הפעלול, ב-12 באפריל, הוצבו באתר מאות צוותי חדשות וחיכו לפתיחת-הארון. לאחר שיצא, אמר בליין לקהל ”ראיתי משהו נבואי מאוד ... חזון של כל גזע, כל דת, כל קבוצת גיל שישלבו יחדיו, וזה עשה את כל זה כדאי.” חדשות BBC קבעו, ”הקוסם בן ה-26 התעלה על הגיבור שלו, הארי הודיני, שתכנן לעשות מבצע דומה אבל מת לפני שהספיק לבצע אותו.” במהלך הכנת התרגיל, אמר ג'ונתן דמי ל-Time Out של ניו יורק, ”בליין הוא הדבר המרגש ביותר באמריקה ... ואני לא מדבר רק על בידור.” ב-27 בנובמבר 2000, החל בליין את הפעלול "קפוא בזמן" (באנגלית: Frozen in Time), אשר כוסה בספיישל טלוויזיוני. במסגרת הפעלול בליין עמד עטוף בתוך קוביית קרח ענקית בכיכר טיימס. הוא היה לבוש באורח קל והוא נראה רועד מעט עוד לפני שגוש הקרח אטם את כולו. צינור סיפק לו אוויר ומים וצינור נוסף שימש לו לעשיית צרכים. הוא היה עטוף בקוביית קרח למשך 63 שעות, 42 דקות ו-15 שניות עד שמסורי שרשרת החלו להוציא אותו. קוביית הקרח הייתה שקופה והיא הייתה מונחת על פלטפורמה מוגבהת בשביל להראות שהוא באמת נמצא בקרח כל הזמן. CNN דיווחו כי ”אלפי אנשים התגברו על הגשם השוטף בליל רביעי כדי להביט בבליין בזמן שפועלים חתכו בקרח.” הוא הוצא מהקרח המום לחלוטין ומבולבל, ובעודו מתעטף בשמיכות הוא נלקח מידית לבית חולים עקב חשש שהוא עלול להיכנס להלם. "הניו יורק טיימס" כתב, ”הקוסם שהגיח מקוביית הקרח נראה כמו צל של הבחור הבטוח, החזק וללא החולצה שנכנס לשם לפני יומיים.” בסרט תיעודי שעקב אחר האירוע אמר בליין שלקח לו חודש להסתגל ללכת שוב ושאין לו שום תוכניות לנסות אי פעם פעלולים בקושי כזה. ב"קפוא בזמן" קבע בליין שיא עולמי שנשבר רק בשנת 2010, בידי הקוסם הישראלי חזי דין, שהצליח לשהות 64 שעות בתוך קוביית קרח בכיכר רבין. ב-22 במאי 2002, עגורן נשא את בליין לעמוד צר בגובה 30 מטר, בבראיינט פארק, ניו יורק. למרות שהוא לא היה רתום לעמוד, היו שם שתי ידיות בכל צד בשביל שייאחז בהן במקרה של מזג אוויר קשה. ג'יימס לאנגטון מהחינמון הבריטי "Evening Standard" כתב, ”רוחות חזקות ומזג אוויר קר ויוצא דופן לחודשי מאי הכה את בליין בלילה הראשון שלו והוא היה עלול להיהרג או להיפצע קשה אם הוא היה נופל.” הוא נשאר על העמוד למשך 35 שעות. עם רגליים חלשות מעמידה על העמוד במשך זמן כה רב, הוא סיים את הפעלול בכך שקפץ למטה לתוך פלטפורמת הנחיתה העשויה מערמת קרטונים בגובה 3.7 מטר. לאחר מכן סבל בליין מזעזוע מוח קל. ב-29 באוקטובר 2002, הוציא בליין את הספר "הזר מסתורי: ספר הקסמים" (באנגלית: Mysterious Stranger: A Book of Magic) בהוצאת רנדום האוס. הספר הוא בחלקו אוטוביוגרפי, חלקו על ההיסטוריה של הקסם, וחלקו סוג של משחק חפש את המטמון. בנוסף, הספר מכיל גם הוראות כיצד לבצע קסמי קלפים ואשליות. העורך הראשי, ברוס טרייסי, מסביר ש”דייוויד בליין הוא הקוסם הכי מרגש ויצירתי מאז הודיני, ועכשיו לקוראים יש הזדמנות ליהנות מספר קסמים מיוחד שבו הם יכולים להשתתף על ידי בדיקת היכולת שלהם לגלות ולפרש רמזים.” את משחק חפש את המטמון, אתגר ה-100,000 דולר של בליין, יצר מעצב המשחקים קליף ג'ונסון, והוא נפתר על ידי שרי סקאנס ב-20 במרץ 2004, 16 חודשים לאחר שהספר יצא לאור. ב-5 בספטמבר 2003, התחיל בליין את פעלול הסיבולת הבא שלו שנמשך 44 ימים, בהם הוא שהה בתיבת פלקסיגלס אטומה, שמחוזקת בגובה 9 מטרים באוויר ליד פוטרס פילדס פארק בגדה הדרומית של נהר התמזה, בשטח שבין בניין העירייה לטאוור ברידג' בלונדון. התיבה הייתה בגודל 0.9 מטר רוחב, 2.1 מטר אורך ו-2.1 מטר גובה, והותקנה בה מצלמת אינטרנט כך שהצופים היו יכולים להתבונן בכל התהליך. במהלך תקופת 44 הימים, בליין לא קיבל מזון או חומרים מזינים ושרד רק מ-4.5 ליטר מים ליום. תרגיל הסיבולת משך תשומת לב תקשורתית רבה. "הגארדיאן" כתב, ”בליין יצר את אחד הדימויים החזותיים ביותר של זמננו.” "הטיימס" דיווח כי ”1,614 מאמרים בעיתונות הבריטית התייחסו לפעלול.” נשיא ארצות הברית ג'ורג' ווקר בוש הזכיר את הפעלול בנאום שנשא בארמון וייטהול בלונדון, ”האמריקאי האחרון שביקר בלונדון נשאר בקופסת זכוכית בעודו מתנדנד מעל נהר התמזה. יהיו כאלו שאולי יהיו שמחים לספק הסדר כזה גם בשבילי.” מספר צופים היו עוינים כלפי אומן הסיבולת. "הטיימס" דיווח שביצים, לימונים, נקניקיות, בייקון, בקבוקי מים, פחיות בירה, בלונים מלאים בצבע וכדורי גולף נזרקו לכיוון התיבה. ה-"Evening Standard" דיווח שאיש אחד נעצר בניסיון להחליף את אספקת המים של בליין בשתן קופים. על פי חדשות BBC, המבורגר הוטס לכיוון התיבה על ידי מסוק בשלט רחוק בשביל להתגרות. ב-25 בספטמבר, חדשות BBC דיווחו שבליין הודיע באמצעות מצלמת הרשת כי הוא מרגיש טעם של אגס על הלשון. ד"ר אדם קארי, האיש שהיה אחראי לבדיקות הרפואיות של בליין לפני שנכנס לתיבה, אמר שהטעם הופק מגופי קטון המיוצרים על ידי הגוף בשביל לשרוף חומצת שומן, ושהם בעצמם מופקים מעתודות שומן. ב-19 באוקטובר כפי שנקבע בלוח הזמנים, יצא בליין בעודו ממלמל ”אני אוהב את כולכם!” ונלקח במהירות לאשפוז בבית חולים. כתב העת NEJM פרסם מאמר שתיעד את 44 ימי הצום שלו וקבע שהאכילה מחדש היא כנראה החלק המסוכן ביותר בפעלול. המחקר דיווח, ”הוא איבד 24.5 ק"ג (כ-25 אחוזים ממשקל הגוף האמיתי שלו), ומדד מסת הגוף שלו צנחה מ-29.0 ל-21.6.” האירוע צולם על ידי הבמאי, וחברו הקרוב של בליין, הרמוני קוריין. ב-17 במאי 2006, נכנס בליין לתוך כדור בקוטר 2.4 מטר, ממולא במים מול מרכז לינקולן בניו יורק עם ציפייה להישאר בתוכו למשך שבעה ימים ושבעה לילות, תוך שהוא משתמש בצינורות בשביל אוויר ותזונה. במהלך הפעלול, הרופאים היו עדים לפצעי לחץ על הידיים והרגליים, ואי ספיקת כבד. כתב הניו יורק טיימס, קנת סילברמן, כתב ”פעלול הסיבולת שלו הביא קהל מגוון של אלפי ניו יורקים ביחד, חידש לזמן מה את רוח דעיכת העיר של הקהילה הדמוקרטית.” לאחר שנשאר בכדור במשך שבוע סיכם בליין את האירוע בניסיון לעצור את נשימתו מתחת למים כדי לשבור את השיא הקודם של דום נשימה סטטית – החזקה של נשימה אחת ללא סיוע של 100% חמצן (חמצן טהור) לפני – שעמד על 8 דקות, ו-58 שניות שקבע טום סיטס, למרות שהניסיון של בליין לא היה מאושר כדום נשימה לפי החוקים של התאחדות הצלילה החופשית העולמית. בשל בקשת המפיקים שלו לעשות מופע מרגש יותר, היה על בליין לנסות להשתחרר מן האזיקים והשרשראות ששמו עליו לפני שיצא אחרי שבוע מהכדור. נראה שהוא מתקשה להשתחרר מהאזיק האחרון. בסביבות הדקה השביעית, הוא הראה סימנים של מצוקה. הוא נמשך מחוץ למים על ידי צוללנים לאחר 7 דקות ו-12 שניות מתחת למים (דקה אחת ו-50 שניות מתחת למטרה שלו). למרות שהוא לא הצליח לשבור את השיא לעצירת הנשימה, הוא נקרא "הגיבור היומיומי" על ידי עיתון "הבוסטון גלוב", וה"וושינגטון פוסט" רשמו, ”בליין מייצג הזדמנות לראות משהו בלתי ייאמן.” בליין הצליח מאז לשבור שיא של עצירת נשימה עם שימוש של חמצן לפני (כפי שמותר על ידי ספר השיאים של גינס). בליין עבר מספר קצר של ביקורים בבית חולים לאחר שהפעלול הסתיים ונכנס להסכם עם דוקטורים מאוניברסיטת ייל לפקח עליו על מנת ללמוד את התגובות הפיזיולוגיות של האדם בשהייה ממושכת מתחת למים. בריאיון לתוכנית "המופע של הווארד סטרן" בתחנת הרדיו הלוויני סיריוס, סיפר בליין על צום שעשה במשך שבוע לפני פעלול ה"טביעה החיה", כדי להימנע מהצורך בעשיית צרכים. ב-19 בנובמבר 2006, הודיע בליין על הפעלול הבא: הוא יהיה כבול באזיקים לגירוסקופ מסתובב. המטרה שלו הייתה לברוח מהאזיקים לאחר שהגירוסקופ יסובב אותו במשך 16 שעות. הגירוסקופ מסתובב ברציפות בקצב של 8 סיבובים לדקה בזמן שהוא תלוי מעל מגרש ריק במנהטן ליד כיכר טיימס. הפעלול החל ב-21 בנובמבר 2006, עם הכרזתו של בליין, ”הפעלול הזה מרגש אותי. הפעלול הזה הוא כיף.” כעבור 52 שעות, ללא מזון או מים, מיובש לחלוטין וחלש נחת בליין על משטח עץ שהיה 9.1 מטרים מתחתיו לאחר שקפץ מהגירוסקופ התלוי. בעקבות הצלחתו, הוביל בליין 100 ילדים שנבחרו בידי צבא הישע למסע קניות בטארגט, לאחר שכל ילד קיבל שובר של 500$ מתנה מהרשת. בליין אמר הפעלול היה חשוב מאוד בגלל שצבא הישע סיפק לו בגדים כשהוא גדל. ”האתגר הזה קרוב ללבי”, אמר בליין. לאחר שנכשל לשבור את השיא של דום נשימה בפעלול "טביעה חיה", הופיע בליין ב-30 באפריל 2008 בפרק של "המופע של אופרה וינפרי", והודיע שהוא ינסה לשבור את שיא גינס לדום נשימה סטטי בסיוע חמצן שקבע פיטר קולט בשווייץ ב-10 בפברואר 2008. לפני הכניסה למכל המים, לקח בליין שאיפות מחמצן טהור במשך 23 דקות; עד 30 דקות של "נשימת יתר של חמצן" מותרת לפי ההנחיות. קצב הלב שלו נשאר מעל 100 פעימות לדקה במהלך רוב הניסיון, ועלה ל-124 פעימות בדקה ה-15. קצב לב מהיר יותר מגדיל את צריכת החמצן שמובילה להצטברות כואבת של פחמן דו-חמצני. בדקה האחרונה, קצב הלב שלו הפך בלתי יציב ובליין החל לחשוש שהוא עלול לאבד את ההכרה. על מנת לסייע לחובשים במקרה שיאבד את הכרתו, הוא שחרר את רגליו שהיו כבולות לתחתית הכדור וצף אל פני השטח; עם זאת, החזיק את ראשו מתחת למים במשך חצי דקה יותר מהשיא הקודם. בסופו של דבר, עצר בליין את נשימתו למשך 17 דקות ו-4.5 שניות, כשהוא עוקף את השיא הקודם של קולט, 16 דקות ו-32 שניות. זה היה שיא גינס הראשון של בליין והוא נשמר כמעט 4.5 חודשים, עד שטום סיטאס עקף אותו ב-19 בספטמבר 2008. בריאיון לאחר מכן, הצהיר בליין: ”באמת חשבתי שאני לא הולך לעשות את זה”, הוא טען שהוא הצליח בזכות שנשאר במצב של מדיטציה. לדברי בליין, מלבד הלחץ של הביצוע בטלוויזיה, המכונה לבדיקת קצב הלב הייתה קרובה אליו מספיק כך שהוא יכול היה לשמוע את הצפצוף שלה, והיה עליו לשמור את הרגליים כבולות לתחתית הכדור - במקום רק לצוף בחופשיות, כפי שעשה בברכה בגראנד קיימן בחודשים קודמים. ב-18 בספטמבר 2008, ערכו דונלד טראמפ ובליין מסיבת עיתונאים במגדל טרמפ בניו יורק והכריזו על הפעלול "האיש ההפוך". ב-22 בספטמבר, ייתלה בליין במהופך מבלי רשת ביטחון למשך 60 שעות מעל הסנטרל פארק, ויסיים את הפעלול ב-22:45 בערב 24 בספטמבר. לפי הדיווחים, בליין סיכן את עצמו בעיוורון ומחלות נוספות בפעלול זה. טראמפ סייע לממן את האירוע הזה ואירועים נוספים של בליין. במהלך הפעלול נתלה בליין מעל רחבת וולמן ותקשר עם מעריצים תוך כדי הורדת הכבל בעודו תלוי הפוך. במסיבת העיתונאים, ציין בליין שהוא לא אכל כבר שבוע, וימשיך לצום לאורך כל הפעלול. כדי לשתות נוזלים ולהמריץ את מחזור הדם, הוא ימשוך את עצמו למעלה, בזמן שהוא יתמודד עם התכווצויות שרירים וחוסר שינה. בליין החל את הפעלול ביום שני, 22 בספטמבר, אבל נמתחה עליו ביקורת רבה, כאשר רק לאחר כמה שעות של אתגר הסיבולת, הוא נראה על ידי מעריצים עומד מחכה למנוף, ולא תלוי הפוך כפי שציפו. הוא דיווח שהוא ירד אחת לשעה כדי לעבור בדיקה רפואית, להתמתח ולשחרר את עצמו. כשהגיע רגע "צלילת המוות", הורד בליין על ידי הכבל, ונגע בעדינות בבמה, ואז נמשך בחזרה לאוויר. ניו יורק דיילי ניוז כתבו שהוא נראה "תלוי באוויר כמו שק תפוחי אדמה עם חיוך מגוחך על פניו, ושמדי פעם הוא בועט ברגליו כאילו הוא בריצה." התוכנית הייתה שבליין יימשך בחזרה לאוויר על ידי בלוני הליום וייעלם לתוך האטמוספירה. בליין ייחס את הסיבה לשינוי בגלל נאומו של הנשיא בוש שגרם לעיכוב התוכנית ובכך תנאי מזג האוויר כבר לא אפשרו לעשות זאת. הביקורות לפעלול היו חצויות. ב-17 ביוני 2011, הודיע בליין בצ'ט וידאו חי שהוא יבצע מופע במאי 2012. במהלך הווידאו צ'ט הוא גם חשף כמה טריקים חדשים שלו, הראה סרטון שלו שוחה עם כרישים והודיע על חבילת קלפים חדשה שלו שנקראת "האריות הלבנים". הוא ציין כי המופע יהיה 100% קסמי רחוב ושהוא יהיה חומר חדש לגמרי. ב-5 באוקטובר 2012, החל בליין פעלול סיבולת שנקרא: "מחושמל: מיליון וולט דולקים תמידית" (באנגלית: Electrified: One Million Volts Always On). במשך 72 שעות הוא היה על עמוד בגובה של כ-18.5 מטר ברציף 54, בניו יורק. האירוע שודר בזמן אמת דרך יוטיוב בהפקת אינטל ומגזין וויס. קבוצת ArcAttack בנתה מערכת של שבעה סלילי טסלה שמפיקים פריקה חשמלית של לפחות מיליון וולט ברציפות. שבעת סלילי טסלה אלו כוונו כלפי בליין, שבמהלך הפעלול לא אכל ולא ישן. הוא לבש ציוד במשקל של כ-15 קילו, שכלל שריון שרשראות ששימש ככלוב פאראדיי. ג'ון בלצ'ר, פרופסור לפיזיקה מהמכון הטכנולוגי של מסצ'וסטס, דווח שאמר: ”יש לו חליפה מנצחת, כל הזרם עובר דרכה, שום דבר לא מגיע לגוף. אני לא רואה בזה שום סכנה. אני הייתי עושה את זה, ואני בן 69 ושונא סיכונים.” עם זאת, הפריקה החשמלית מאחד מסלילי הטסלה הגיעה לצינור שמספק מים ופגעה בבליין, ומנעה ממנו שתייה במשך שאר הפעלול. בלילה, נראה בליין רועד ללא שליטה בגלל מזג האוויר הסגרירי. זה היה משך הזמן הארוך ביותר שמישהו הוכה בחשמל ללא הפסק. בסיומו של האירוע ב-8 באוקטובר 2012 בשעה 8:44 בערב, לא היה מסוגל בליין ללכת בכוחות עצמו והודיע שהוא לעולם לא יעשה עוד פעלולי סיבולת שוב. אמבולנס העביר אותו לבית חולים שבו בדיקת אק"ג הראתה כי ההתחשמלות גרמה לאי סדר בפעימות הלב. בליין תרם שני סלילי טסלה למרכז מדע בג'רזי סיטי כדי שיהיו מוצגים כחלק מחוויית למידה ציבורית. ב-2 בספטמבר 2020, ריחף בליין באוויר באמצעות 52 בלונים ממולאים בהליום כשהוא קשור אליה ברתמה. בליין התכונן לפעלול במשך 10 שנים, בה ביצע מאות צניחות כדי לקבל רישיון צניחה. התכנון המקורי היה לרחף מעל ניו יורק אך לאור קשיים טכניים, בליין ריחף במקום מעל אריזונה במשך כשעה עד שהגיע לגובה מרבי של 7.6 קילומטרים מפני הקרקע. בשיא הגובה, הוא חיבר את עצמו למצנח וצנח לקרקע. הפעלול הועבר בשידור חי ביוטיוב במשך כשלוש שעות. בכל שנה, מסייר בליין ברחבי ארצות הברית ובעולם בשביל לבצע קסמים במחלקות הילדים בבתי חולים. בשנת 2006, בעת מלחמת לבנון השנייה, הגיע בליין לישראל בשליחות הסוכנות היהודית במטרה לשעשע ולבדר חיילים וילדים פצועים. בליין גם תורם כספים למפלגה הרפובליקנית. בליין הופיע במופע התרמה למען האיטי שנקרא "קסמים בשביל האיטי". המופע התחיל ב-15 בינואר 2010 ונמשך 72 שעות עד 18 בינואר, במהלכו גויסו כ-100 אלף דולר. בליין הופיע ברחבי העולם וביצע קסמים באופן פרטי עבור הנשיא ביל קלינטון ומזכירת המדינה הילרי קלינטון, הנשיא ג'ורג' ווקר בוש, מזכיר ההגנה דונלד רמספלד, המושל ארנולד שוורצנגר, הנרי קיסינג'ר, ביל גייטס וראש העיר מייקל בלומברג. הוא גם הופיע עבור נשיא רוסיה דמיטרי מדבדב, נשיא גאורגיה מיכאיל סאקשווילי, נשיא אוקראינה ויקטור ינוקוביץ', ונשיא קזחסטן נורסולטן נזרבייב. בליין הופיע מול גופים ציבוריים ופרטיים רבים, הכוללים את לארי פייג' וסרגיי ברין מקימי גוגל, וודי אלן, ג'ק ניקולסון, רוברט דה נירו, אל פצ'ינו, מוחמד עלי ומייקל ג'קסון. הזר המסתורי, האוטוביוגרפיה של בליין בהוצאת וילארד וערוץ 4. ISBN 0-7522-1989-8. אתר האינטרנט הרשמי של דייוויד בליין (באנגלית) דייוויד בליין, ברשת החברתית פייסבוק דייוויד בליין, ברשת החברתית אקס (טוויטר) דייוויד בליין, ברשת החברתית אינסטגרם דייוויד בליין, סרטונים בערוץ היוטיוב גלריית תמונות גירוסקופ של דייוויד בליין (באנגלית) Below The Above אתר רשמי (באנגלית) דייוויד בליין, במסד הנתונים הקולנועיים IMDb (באנגלית) דייוויד בליין: איך לא נשמתי במשך 17 דקות הרצאה בוועידת TED The Houdini of the Hoi Polloi, Los Angeles Times, 2000-11-19 The New York Times, 2006-05-01 Record of Maureen P. Bukalo, Social Security Deat Index. "David Blaine". Yahoo! Movies. נבדק ב-2009-09-07. Finn, Holly. "Through the Plexiglass darkly: David Blaine exposes Britain's nasty underbelly", The Times, September 25, 2003, p. 20. Behrens, David. "THE ART OF WONDER / From performing death-defying stunts to launching readers of his new book on an old-fashioned treasure hunt, David Blaine delights in surprises", Newsday, November 7, 2002. Accessed September 18, 2007. "Later, they moved to Blackish, New Jersey, where he attended Passaic Valley High School in Little Falls." "Plow's baby magic for Blaine". New York Post. 2011-02-02. אורכב מ-המקור ב-2012-10-22. נבדק ב-2012-12-20. סיון קדמי /, אגם רודברג: "אף פעם לא היו לי סטוצים", באתר ynet, 1 בנובמבר 2009 Magic special turns out to be both, Daily News (New York), 1997-05-19 If He Can Conjure Magical Ratings, That's Some Trick, הניו יורק טיימס, 1997-05-11 The Wizard of Grunge, Time, 1997-05-19 What Will Magic Be Like in the Future? Big Think, 2010-07-08 "Bingo Bango!". Magicdirectory.com. 2002-05-27. נבדק ב-2010-10-06. He’s a nice guy, that David Blaine, USA Today, 2000-11-20 Magician surfaces from watery grave after weeklong burial, CNN, 1999-04-12 Magician makes it out alive, New York Post, 1999-04-13 Americas Magician emerges from grave, BBC News, 1999-04-12 Shallow Grave, Time Out New York, 1999-04-01 Illusionist freed from icy confines after 62 hours, CNN, 2000-11-30 David Blaine0 – Fearless (DVD), Buena Vista Home Entertainment, shows footage of his hospitalization including the exclamation "He is going into shock!" Weak From His 62 Hours in Ice, Ice Man Exits to an Ambulance, הניו יורק טיימס, 2000-11-30 "הקוסם הקפוא" קבע שיא גינס חדש, באתר ‏מאקו‏, 29 בדצמבר 2009 Blaine drops from 100ft pole, Evening Standard, 2002-05-23 BEA Show Daily: Can We Interest You in $100,000?, Publishers Weekly, 2002-05-03 The Armchair Treasure Hunt Club Mysterious Stranger: A Book of Magic, The Armchair Treasure Hunt Club People are not cartoons, The Guardian, 2003-09-27 Illusionist and the facts of life, 2003-10-20 Remarks by the President Bush at Whitehall, "From 9-11 to the Iraq War 2003", 2003-11-19 Blaine cage attack, Evening Standard, 2003-09-16 2003: David Blaine ends glass box stunt, BBC News, 2003-10-19 What's going on inside David Blaine's body?, BBC News Online, 2003-09-25 Korbonits M, Blaine D, Elia M, Powell-Tuck J (בנובמבר 2005). "Refeeding David Blaine--studies after a 44-day fast". N. Engl. J. Med. 353 (21): 2306–7. doi:10.1056/NEJM200511243532124. PMID 16306536. {{cite journal}}: (עזרה)תחזוקה - ציטוט: multiple names: authors list (link) Silverman, Kenneth (2006-05-13). "When the City Was Magical". New York City: New York Times. נבדק ב-2010-10-06. "Tom Sietas: Was 2004 His Year?". Deeperblue.net. 2005-01-10. נבדק ב-2010-10-06. "News: Famed Magician In Freediving World Record Stunt – Page 32 – DeeperBlue.net Forums". Forums.deeperblue.net. אורכב מ-המקור ב-2008-06-05. נבדק ב-2010-10-06. Blaine Out For Record, Sky News, 2006-05-01 David Blaine: Drowned Alive? Part VII "Curtain Down" Deeper Blue And for David Blaine's next feat..., The Boston Globe, 2006-05-09 Hubbub in a Bubble, The Washington Post, 2006-05-06 Cnn.com – David Blaine out of hospital "Magician Blaine Ends Times Square Stunt". The Washington Post. 2006-11-24. נבדק ב-2010-05-01. Jackson, Kate (2 במאי 2008). "As David Blaine breaks the record for holding his breath we find more Superhuman feats". Daily Mirror. London. נבדק ב-6 באוקטובר 2010. {{cite news}}: (עזרה) "David Blaine Breaks Record for Holding Breath". NutTv. 1 במאי 2008. {{cite journal}}: (עזרה) "Longest breath holding-world record set by David Blaine". Worldrecordsacademy.org. נבדק ב-2010-10-06. Tierney, John (2008-04-30). "David Blaine Sets Breath-Holding Record". The New York Times. נבדק ב-2010-05-01. Blaine Stunt Could Cause Blindness, The Associated Press David Blaine is only upside down for 50 minutes per hour - MyParkMag "David Blaine Caught Taking Standing-Up Breaks". Foxnews.com. 2008-09-23. נבדק ב-2010-10-06. David Blaine: President Bush's speech messed up my Dive of Death, Daily News (New York), September 25, 2008 Hutchinson, Bill. "David Blaine to risk electrocution in 1 million-volt charge stunt". The New York Daily News. נבדק ב-25 בספטמבר 2012. {{cite web}}: (עזרה) Harriet Alexander, ‏David Blaine's 'electrifying' New York stunt, The Telegraph, 5 October 2012 "David Blaine Gets Shocked in the Face With 1 Million Volts of Electricity", YouTube, October 7, 2012. Accessed October 16, 2012. Boyle, Alan. "David Blaine gets a checkup after high-voltage stunt". MSNBC. נבדק ב-9 באוקטובר 2012. {{cite web}}: (עזרה) "David Blaine to Donate Two $1 Million Tesla Coils to Liberty Science Center After ELECTRIFIED Event", Liberty Science Center, October 3, 2012. Accessed October 16, 2012. Delbert, Caroline (2020-08-17). "For His Next Trick, David Blaine Will Hold Balloons to Float Across the Hudson". Popular Mechanics.{{cite web}}: תחזוקה - ציטוט: url-status (link) Spangler, Todd; Spangler, Todd (2020-08-30). "David Blaine Postpones Helium-Balloon Flight YouTube Livestream, Relocates Stunt From NYC to Arizona". Variety (באנגלית). נבדק ב-2020-08-31. Spangler, Todd; Spangler, Todd (2020-09-01). "David Blaine 'Ascension': How He Plans to Soar Miles Above Arizona Desert With Only Helium Balloons in YouTube Live Stunt". Variety (באנגלית). נבדק ב-2020-09-03. ynet, אמן האשליות דיוויד בליין ריחף בעזרת בלונים: צפו בפעלול, באתר ynet, 2 בספטמבר 2020 "Progressive Values: There's A few Surprise Republican Leaning Celebrity Donors Out There". Progressivevalues.blogspot.com. 2007-04-06. נבדק ב-2012-10-02. Halperin, Carrie (15 בינואר 2010). "David Blaine's Times Square Marathon for Haiti". ABC News. נבדק ב-6 באוקטובר 2010. {{cite web}}: (עזרה) Esquire, August 2010, page 114.